Cond sij allen lieden dat henric van hame geheten vanden dike es comen in
jegewordich der scepen van loven en heeft genomen en bekent dat hi genome
heeft van janne van oppendorp tgeheten van ralenbeke thof des selfs jans
gelegen te ralenbeke met den wynenden lande daer toe hoende Te houden te
hebben en te wynen van s mtens misse naest comende ene tmijn van sesse
jaen lang deen nae dand daer nae sond middel volgende Elx jaers daen
bynen ome op de helcht van allen den corne en vruchten op de voirs
goede jaerlex wassende op alsoe dat de voirs henric toeghste als tcoren
en de vruchte tijtvdich sijn de voirs henric die sal doen afdoen en inde
bant leven en dan selent jan en henric deylen dat ghedeilt sijnde sal de
voirs henric jans helcht voirs inde schue vuen eer hi sijn deel invuen sal
Item sal de voirs henric hebben de beemde des voirs jans geleghen achter
tvoirs hof tusschen tvelt en tusschen den grote beemt des voirs jans die op
de dile leeght met den cleynen beemde gelegen voer den voirs grote beemt op
op de dile en met der weyden vanden bogarde ome thien cronen der muten
sconinx van vrancr goet van goude en swaer van gewichte te s mtens misse
inde wynter te betalen alle jae den voirs tmijn duende en telke tmine
awende
es v
als vervolghde schout Item om des wille dat de voirs jan ten ingaen vande
voirs tmine den voirs henricke inde schue leven den sal den rogghe die gestaen
hadde ten lusten oeghste voerden ingaen vande voirs tmine op dbloc ghelegen
acht thof en op een half boend lants gelege aen blancarts streetken en op
dbloc bi outhevle aen de poele van rode geleghen en de gherste die gestaen
hadde ten voirs oeghste op den bufkensberch en devene die gestaen hadde
op drie dachmael lants daer bi geleghen en de gherste die gewassen was
op den wijngthof en derweten gewassen op dbloc geheten swerters bloc
dat voer den wynt eens ome gedaen was en wel gemest eer men die erwete
aer om
saeyde Soe es ghevorwerdt en claerlic ondsproken dat de voirs henric ten
lesten oeghste eer hi uutvaen sal tcoren en vrucht dat dan op tvoirs lant
staen sal afdoen en inde schue vuen sal op sine cost gelijc de voirs jan inde
oeghst voer den ingaen vande voirs tmine gedaen hadde en dat coren en
vrucht int voirs hof laten te s mtens misse als hi daer uut vaert Ende te
s mtens misse als de voirs henric uutvaen sal sal hi de roggen stoppele
laten eens ome gedaen Ende v dachmael lants voer lodewijc lensens jans
hof vande huffle gelege dlants gehete swerters bloc en dlant op den wynckel
sal hi laten met rogghe besaeyt op vier ghetideghe voren de ghersten en
devene stoppele sal hi laten geheel ligghen